**2015. ÉVI KALÓZ ORSZÁGOS BAJNOKSÁG**

 Csopak, 2015. július 25-30.

**VERSENYKIÍRÁS**

1. **BEVEZETÉS**
	1. A verseny célja: Magyar Bajnoki cím elnyerése a Kalóz hajóosztályban.
	2. A verseny helye és ideje: Csopak, 2015. július 25-30.
	3. Résztvevő hajóosztály: Kalóz
	4. Faktorszám: 1,4
2. **A VERSENY RENDEZŐJE**
	1. Rendező szervezet: Kereked Vitorlás Klub (Csopak, Örkény István sétány 14.) együttműködve a Magyar Vitorlás Szövetséggel és a Magyar Kalóz Osztályszövetséggel
	2. Versenyvezető: Sipos Péter
	3. Versenybíróság elnöke: Beliczay Márton
	4. Versenyorvos: VMSZ-Meszlényi Norbert
3. **VERSENYSZABÁLYOK**

A versenyen az alábbi szabályok érvényesek:

* A vitorlázás versenyszabályaiban meghatározott szabályok szerint (RRS 2013-2016.),
* a Magyar Vitorlás Szövetség Általános 2015 évi versenyutasítása, Versenyrendelkezései és Reklámszabályzata.
* A Nemzetközi Kalóz Osztályszövetség (IPA) előírásai

Ha a nyelvek között ellentmondás van, úgy az magyar nyelvű szöveg az irányadó.

1. **HIRDETÉSEK**

A résztvevő hajók kötelezhetőek a Versenyredezőség által meghatározott és biztosított hirdetés viselésére.

1. **NEVEZÉS**
	1. A nevezés: Kereked Vitorlás Klub versenyirodában

 (Csopak Örkény István sétány 14)

* 1. Előnevezés: Dárdai Miklós dardai.miklos@kereked.com email címen 2015. július 20-ig. Az előnevezéskor kérjük megadni a trikóméretet.
	2. A nevezés és felmérés ideje: 2015. július 25-én 12:00-20:00 óráig

 2015. július 26-án 8:00-9:00 óráig.

* 1. A versenyen csak felmért hajóval és aláírt vitorlával lehet részt venni. A versenyen csak az a hajó vehet részt, amelynek felelősségbiztosítási kötvényét nevezéskor bemutatták!
	2. A nevezés díja: **13.000.- Ft/Fő**. 1997. január 1-jén vagy azután született versenyzők nevezési díja: **6.500 Ft / fő**
	3. A versenyen csak olyan versenyző vehet részt, aki egyben a Magyar Kalóz Osztályszövetség tagja is, vagyis az Osztályszövetség felé az adott évre esedékes tagdíja befizetésre került. A nevezésnél erre természetesen lehetőséget biztosítunk. Az osztályszövetségi felnőtt tagdíj minimuma 2000.- Ft/fő, de önkéntes alapon ennél magasabb támogatói összeg befizetése is lehetséges, amely összeget a Magyar Kalóz Osztályszövetség a versenyek színvonalának emelésére, és az osztály fejlesztésére fordít. Az 1997. január 1-jén vagy azután született versenyzők általuk fizetendő Osztályszövetségi díj minimum 1.500.- Ft / fő.
1. **VERSENYZŐK TÁJÉKOZTATÁSA, PARTI JELZÉSEK**
	1. A Versenyrendezőség a versenyzőket a versenyiroda külső falán kifüggesztett hivatalos hirdetőtáblán, írásbeli közlemények útján tájékoztatja.
	2. A parti jelzéseket a klubház előtti árbocon tűzik ki.
2. **VERSENYPROGRAM**
	1. Versenyzői értekezlet és megnyitó 2015.07.26-án 9:00
	2. Felmérés: 2015. július 25-én 12:00-20:00 óráig

2015. július 26-án 8:00-9:00 óráig.

* 1. A Versenyrendezőség 12 futam lebonyolítását tervezi a következő napi bontásban:

 2015. július 26. 3 futam

 2015. július 27. 3 futam

 2015. július 28. 3 futam

 2015. július 29. 3 futam

 2015. július 30. tartaléknap,

A tartaléknap akkor kerül felhasználásra, ha július 29. estig kevesebb mint 10 érvényes futam került megrendezésre.

* 1. Az első futam figyelmeztető jelzésének tervezett időpontja: 2015. július 26. 10:55. A további versenynapokon a napi első futamok figyelmeztető jelzésének tervezett időpontja 09:55 óra, amely esetleges változásáról a rendezőség minden versenynap előtt 20:00-ig a hirdető táblán hirdetmény útján tájékoztatja a versenyzőket.
	2. Amennyiben az első két versenynapon nem sikerül az összes tervezett futamot megrendezni, úgy a további versenynapokon megfelelő szélviszonyok esetén 4 futam is rendezhető.
	3. Az utolsó versenynapon, július 30-án 15.00 óra után rajteljárás nem kezdhető.
1. **FELMÉRÉS**

A megadott felmérési időszakban kizárólag ellenőrző felmérésekre kerül sor, valamennyi vitorla ellenőrző aláírást kap. A felmérés kiterjed az osztályelőírás szerinti kötelező biztonsági felszerelések meglétére is!

1. **VERSENYUTASÍTÁS**

A Versenyutasítást a nevezéskor juttatjuk el a versenyzőknek.

1. **VERSENYTERÜLET ÉS VERSENYPÁLYA**
	1. Csopak előtti vízterületén a Alsóörs Arács Siófok előtti vízterületen futamonként kihelyezett cirkáló-hátszél pálya, amelyet a mellékelt pályarajz (1. melléklet) szerint kell teljesíteni.
	2. Az 1 és 1a pályajelet bal kéz felől kell elhagyni.
	3. Az első hátszélszakasz végén a 4s és 4p pályajelek kaput alkotnak, köztük kell elvitorlázni. Ha a kapu egyik jele hiányzik, a helyén lévő jelet bal kéz felől kell elhagyni.
	4. Célidő és időkorlátozások:

|  |  |  |  |
| --- | --- | --- | --- |
| **Célidő** | **Időkorlátozás az 1. pályajelnél** | **Időkorlátozás az első célba erő hajó számára** | **Célbafutási időkorlát** |
| 60 | 30 | 90 | 20 |

A táblázatban szereplő idők percben értendők. A táblázat módosítja az Általános versenyutasítás 13.2 pontját.

A célidő nem teljesülése nem lehet orvoslati kérelmek alapja. Ez módosítja a 62.1(a) szabályt.

Ha az első hajó nem teljesíti az első szakaszt, illetve a futamot a megjelölt időkorlátozáson belül, a futamot a Versenyrendezőség érvényteleníti.

Azok a hajók, amelyek nem érnek célba az elsőnek a pályát végigvitorlázó és célba ért hajót követően a célbafutási időkorlátként megjelölt időn belül, tárgyalás nélkül be nem futott hajóként (DNF) kerülnek értékelésre. Ez módosítja a 35., az A4 és az A5 szabályokat.

8.5 Óvási határidő:

(a) a napi utolsó futam utolsó hajójának célbaérési időpontját követő 90 perc, vagy

(b) a napi versenyzés végén vízen történő jelzés kitűzését követő 60 perc, vagy

(c) a napi versenyzés végét parton történő jelzés kitűzését követő 30 perc.

1. **PÁLYAJELEK**
	1. A pályaszakaszokat határoló jelek sárga színű, henger alakú felfújt műanyag bóják.
	2. A rajt- és célbója narancs színű lobogóval ellátott jel.
	3. A pályamódosításnál használt jelek henger alakú narancs szinű felfújt műanyag bóják. Egy újabb módosításnál a rendezőség az eredeti, sárga jeleket helyezi ki.

1. **HIVATALOS HAJÓK**
	1. A versenyrendezésben közreműködő hajók RC feliratú lobogót viselnek.
	2. A versenybíróság hajóit JURY feliratú lobogó jelzi.
	3. A sajtó és a média hajóit PRESS vagy MEDIA feliratú lobogó jelöli.
	4. A nem hivatalos hajók a verseny ideje alatt a pályán kizárólag mentés céljából tartózkodhatnak.
2. **ÉRTÉKELÉS**
	1. A bajnokság érvényességéhez négy futam teljesítése szükséges.
	2. (a) Ötnél kevesebb futam megrendezésekor valamennyi futam eredménye számít a végső pontszám kiszámításánál.

(b) Öt vagy annál több, de tíznél kevesebb érvényes futam esetén a legrosszabb kiejthető.

(c) Tíz, vagy annál több érvényes futam esetén a két legrosszabb kiejthető.

1. **DÍJKIOSZTÓ, DÍJAZÁS**
	1. A díjkiosztó az utolsó futam után, a klubház előtti területen kerül megtartásra.
	2. Az Összesített nemzetközi verseny 1-6. helyezettek díjazásban részesülnek.
	3. Országos Bajnokság 1-6. helyezettek díjazásban részesülnek.
2. **FELELŐSSÉG KIZÁRÁSA**

A versenyen való részvétellel kapcsolatos, illetve annak során előforduló vagy okozott személyi sérülésekért – beleértve az esetleges elhalálozást is – és vagyoni károkért a verseny rendezője és a Versenyrendezőség semmilyen felelősséget nem vállal. Minden versenyző egyéni felelőssége dönteni a versenyen való indulásról vagy annak folytatásáról (lásd RRS 4. szabály – Döntés a versenyen való részvételről).

1. **HAJÓK TÁROLÁSA, CAMPING**

A hajók tárolására a Kereked Vitorlás Klub telepén van mód. A trailerek tárolása a klub által biztosított telken lehetséges. Campingezésre a Kereked területén nincs lehetőség, arra korlátozott létszámban a közeli CSVI telepen van mód.

1. **EGYÉB**

A versennyel kapcsolatosan további információk Toronyi András: 06-20-9619-524, toronyi.a@t-online.hu

**Jó szelet!** Versenyrendezőség

**1. MELLÉKLET – PÁLYARAJZ**

Szélirány

⇩

 

**Bójakerülés sorrendje**:

Start - 1 – 1a – 4s és 4p között – 1 – 1a - 4s és 4p között - Cél